書云，得時俱為旺論，失時便作衰看，雖是至理，亦死法也。然亦可活看。夫五行之氣，流行四時，雖日干各有專令，而其實專令之中，亦有並存者在。假若春木司令，甲乙雖旺，而此時休囚之戊己，亦嘗豔於天地也。特時當退避，不能爭先，而其實春土何嘗不生萬物，冬日何嘗不照萬國乎。
四時之中，五行之氣，無時無刻不俱備，特有旺相休囚之別耳。譬如木旺於春，而其時金水火土，非絕跡也。但不得時耳。而不得時中，又有分別。如火為方生之氣，雖尚在潛伏之時，已有逢勃之象，故名為相；金土雖絕，其氣將來，水為剛退之氣，下當休息（參觀陰陽順逆生旺死絕圖），雖不當令，其用固未嘗消失也。譬如退伍之軍入，致仁之官吏，雖退歸田野，其能力依然存在，一旦集合，其用無殊。非失時便可置之不論也。
況八字雖以月令為重，而旺相休囚，年月日時，亦有損益之權，故生月即不值令，而年時如值祿旺，豈便為衰？不可執一而論。猶如春木雖強，金太重而木亦危。干庚辛而支酉丑，無火制而晃富，逢土生而必夭，是以得時而不旺也。秋木雖弱，木根深而木亦強。干甲乙而支寅卯，遇官透而能受，逢水生而太過，是失時不弱也。
旺衰強弱四字，昔入論命，每籠統互用，不知須分別看也。大致得時為旺，失時為衰；黨眾為強，助寡為弱。故有雖旺而弱者，亦有雖衰而強者，分別觀之，其理自明。春木夏火秋金冬水為得時，比劫印綬通根扶助為黨眾。甲乙木生於寅卯月，為得時者旺；干庚辛而支酉丑，則金之黨眾，而木之助寡。干丙丁而支巳午，則火之黨眾，木洩氣太重，雖秉令而不強也。甲乙木生於申酉月，為失時則衰，若比印重疊，年日時支，又通根比印，即為黨眾，雖失時而不弱也。不特日主如此，喜用忌神皆同此論。
是故十干不論月令休囚，只要四柱有根，便能受財官食神而當傷官七煞。長生祿旺，根之重者也；墓庫餘氣，根之輕者也。得一比肩，不如得支中一墓庫，如甲逢未、丙逢戌之類。乙逢戌、丁逢丑、不作此論，以戌中無藏木，丑中無藏火也。得二比肩，不如得一餘氣，如乙逢辰、丁逢未之類。得三比肩，不如得一長生祿刃，如甲逢亥子寅卯之類。陰長生不作此論，如乙逢午、丁逢酉之類，然亦為明根，比得一餘氣。蓋比劫如朋友之相扶，通根如室家之可住；干多不如根重，理固然也。
此節所論至精。墓庫者，本身之庫也，如未為木庫，戌為火庫，辰為水庫，丑為金庫。不能通用，與長生祿旺同，餘氣亦然。辰為木之餘氣，未為火之餘氣，戌為金之餘氣，丑為水之餘氣（參觀論陰陽生死章入元司令圖表）。蓋清明後十二日，乙木猶司令，輕而不輕，在土旺之後，則為輕矣；然亦可抵一比劫也。若乙逢戌、丁逢丑，非其本庫餘氣，自不作通根論。至於陰長生，既云不作此論，又云亦為有根，可比一餘氣云云，實未明生旺墓絕之理，不免矛盾。木至午，火至酉，皆為死地，豈得為根（參觀論陰陽生死章）？蓋亦拘於俗說而曲為之詞也。比劫如朋友，通根如家室，有比劫之助而不通根，則浮而不實。譬如四辛卯，金不通根，四丙申，火不通根，雖天元氣，仍作弱論。總之干多不如支重，而通根之中，尤以月令之支為最重也。
今入不知命理，見夏水冬火，不問有無通根，便為之弱。更有陽干逢庫，如壬逢辰、丙坐戌之類，不以為水火通根身庫，甚至求刑衝開之。此種謬論，必宜一切掃除也。
從來談命理，有五星、六壬、奇門、太乙、河洛、紫微鬥數各種，而所用有納音、星辰宮度、卦理之不同。子平用五行評命，其一種耳。術者不知其源流，東拉西扯，免強牽合，以訛傳訛，固無足怪，然子平既以五行為評命之根據，則萬變而不離其宗者，五行之理也。以理相衡，則謬書謬論，自可一掃而空矣。